open-index/open-wikipedia-markdown huggingface dataset:
Iver Holter

**Iver Paul Fredrik Holter** (født 13. desember 1850 i Østre Gausdal, død 27. januar 1941 i Oslo) var en norsk komponist og dirigent.

Iver Holter ble født som prestesønn. Han studerte først medisin og var i 1873 nesten ferdig med studiene, men avbrøt disse i 1876 for å bli musiker. Han studerte musikk under Johan Svendsen, som også oppfordret ham til å dra til Leipzig og Berlin.

Etter hjemkomsten til Kristiania ble han en sentral person i byens musikkliv, ikke minst som en god organisator. Han hadde mye av æren for at man ikke lenger måtte reise til utlandet for å ta en utdannelse innen musikk.

I 1890 grunnla han Kristiania Bys Orkester. Han ledet Musikselskabet Harmoniens orkester i Bergen fra 1882 til 1886 og var dirigent for Musikforeningen i Oslo fra 1886 til 1911. I 1897 stiftet han Holters korforening. Holter var dessuten medstifter av Norsk Kvinnesaksforening i 1884.

Blant hans komposisjoner finner man en symfoni, en fiolinkonsert og orkesteridyllen «St. Hanskvæld».

Holter er gravlagt i æreslunden på Vår Frelsers gravlund i Oslo.
## Referanser


## Eksterne lenker
* 
*
Estelle Parsons

**Estelle Margaret Parsons** (født 20. november 1927 i Marblehead i Massachusetts) er en amerikansk teater-, TV- og filmskuespiller.

Parsons vant Oscar for beste kvinnelige birolle for rollen som Blanche Barrow i filmen *[[Bonnie and Clyde (film)|Bonnie and Clyde]]* (1967).

## Referanser


## Eksterne lenker
* 
*
Ruth Gordon

**Ruth Gordon** (født **Ruth Jones**; 30. oktober 1896 i Quincy i Massachusetts, død 28. august 1985 i Edgartown i Massachusetts) var en amerikansk skuespiller og manusforfatter.

Gordon vant Oscar for beste kvinnelige birolle for rollen som Minnie Castevet i filmen *[[Rosemary's Baby]]* (1968).

## Filmografi (utvalg)
* 1941 – *[[Den lettsindige tvilling]]*
* 1943 – *[[Edge of Darkness (1943)|Edge of Darkness]]*
* 1968 – *[[Rosemary's Baby]]*
* 1971 – *[[Harold og Maude]]*

## Referanser


## Eksterne lenker
* 
*
Lila Kedrova

**Lila Kedrova** (født 9. oktober 1918 i St. Petersburg, død 16. februar 2000 i Sault Ste. Marie i Ontario) var en russiskfødt fransk skuespiller.

Kedrova vant Oscar for beste kvinnelige birolle for rollen som madame Hortense i filmen *[[Zorba the Greek]]* (1964). Hun spilte også denne rollen i musikalversjonen av filmen på Broadway fra 1983 til 1984 og ble da belønnet med Tony-prisen og Drama Desk-prisen for beste kvinnelige birolle i en musikal.

## Filmografi (utvalg)
* 1954 – *[[Høyt spill om en kvinne]] (Le Grand jeu)*
* 1964 – *[[Zorba the Greek]]*
* 1976 – *[[Leieboeren (1976)|Leieboeren]]*

## Fotnoter



## Referanser




## Eksterne lenker
*
Margaret Rutherford

**Margaret Rutherford** (født 11. mai 1892 i London, død 22. mai 1972) var en britisk skuespiller.

For sin rolle som «Hertuginnen av Brighton» i filmen *[[The V.I.P.s]]* vant hun i 1963 en Oscar for beste kvinnelige birolle.

## Referanser


## Eksterne lenker
* 
*
Patty Duke

**Anna Marie «Patty» Duke** (født 14. desember 1946 i Elmhurst i Queens i New York, død 29. mars 2016 i Coeur d’Alene) var en amerikansk skuespiller.

Duke hadde stor suksess på Broadway i 1959 som den blinde og døve unge Helen Keller i stykket *Mirakelet*. I 1962 gjentok hun suksessen som Helen Keller i filmen *[[Mirakelet Helen Keller]]* (*The Miracle Worker*) og vant en Oscar for beste kvinnelige birolle.

Duke har en stjerne på Hollywood Walk of Fame.

## Referanser


## Eksterne lenker
* 
*
BBC Radiophonic Workshop

**BBC Radiophonic Workshop** var en av lydeffektavdelingene hos BBC og ble opprettet den 1. april 1958 for å produsere lydeffekter og musikk for radio og senere for fjernsyn. Enheten var kjent for eksperimentelle og nyskapende arbeid innen elektronisk musikk og musikkteknologi.

Avdelingen ble lagt ned i mars 1998, selv om det meste av dets arbeid allerede hadde blitt tatt over av andre i 1995. Arbeidet til Radiophonic Workshop var basert i BBCs studioer ved Delaware Road i Maida Vale i London og vokste ut fra det studioet «Room 13». Musikken og teknikkene som ble utviklet og brukt hos BBC Radiophonic Workshop har hatt stor innflytelse på elektronisk musikk.

## Referanser


## Eksterne lenker
* 
*  BBC Radiophonic Workshop: An Engineering Perspective
*  Radiophonic Gallery
Rita Moreno

**Rita Dolores Moreno** (født **Rosa Dolores Alverío** 11. desember 1931 i Humacao i Puerto Rico) er en amerikansk skuespiller, sanger og danser.

Da Moreno var fem år gammel flyttet hun med sin mor til New York City. Hun debuterte på Broadway som trettenåring. Moreno vant Oscar for beste kvinnelige birolle for rollen som Anita i filmen *[[West Side Story (film)|West Side Story]]* (1961). Hun har en stjerne på Hollywood Walk of Fame. I juni 2004 fikk Moreno Presidentens frihetsmedalje av USAs president George W. Bush.

Moreno har også spilt Liliana De La Vega i fire episoder av *[[Jane the Virgin]]*.

Hun spilte en av hovedrollene i filmkomedien *80 for Brady*, som hadde premiere i 2023; de tre øvrige hovedrollene ble spilt av Jane Fonda, Lily Tomlin og Sally Field.

## Rolleliste

### Spillefilmer

### Fjernsyn

## Referanser


## Eksterne lenker
* 
* 
*
Norges Takseringsforbund

**Norsk takst, (tidligere Norges Takseringsforbund)** er bransjeorganisasjonen for landets takstforetak. Norsk takst  jobber for økt anvendelse av kvalifiserte, pålitelige og objektive takstfolk innen alle former for taksering.et forbund av og for takstingeniører og takstmenn, etablert i 1957. Forbundet har  medlemmer, som arbeider med taksering av bolig, næring, skade, landbruk, maskin, bil og båt. Taksering utføres i forbindelse med auksjoner, forsikringssaker eller eiendomssalg.

Norges Eiendomsakademi (NEAK) gir undervisningstilbud rettet mot eiendomsbransjen innen taksering, byggeledelse og eiendomsforvaltning. NEAK ble etablert i mars 2001, og er eiet av Norsk takst og NITO Norges Ingeniør- og Teknologorganisasjon. Utdanningstilbudet og kursene er nettbasert. I tillegg arrangerers årlig Norsk takst Landskonferanse, Norsk takst Næringskonferanse og Norsk takst Skadekonferanse.

## Referanser


## Eksterne lenker
*
Shirley Jones

**Shirley Jones** (født 31. mars 1934 i Smithton i Pennsylvania) er en amerikansk skuespiller og sanger.

Jones vant Oscar for beste kvinnelige birolle for rollen som den prostituerte Lulu Baines i filmen *[[Elmer Gantry (film)|Elmer Gantry]]* (1960).

## Referanser


## Eksterne lenker
* 
* 
* 
*
Hjørnespark

**Hjørnespark** eller **corner** idømmes i fotball når hele ballen har passert mållinjen, det forsvarende laget sist var nær ballen og det ikke er dømt mål.

Ballen plasseres så i hjørnefeltet ved nærmeste hjørneflagg for gjenopptakelse av spillet. For utførelsen ellers gjelder de vanlige frisparksreglene for direkte frispark.

## Eksterne lenker
* Offisielle fotballregler
Norsvin

**Norsvin SA** er et samvirkeforetak eid av  norske svineprodusenter. Norsvins viktigste oppgaver er forsknings- og avlsarbeid, produksjon av rånesæd til kunstig sædoverføring, utvikling og formidling av fagkunnskap, næringspolitikk og informasjonsarbeid. Virksomheten er medlem av interesseorganisasjonen Norsk Landbrukssamvirke.

I 2012 solgte Norsvin 433&nbsp;761 doser med rånesæd. Rånesæden brukes til inseminering av purker. Norsvin er en betydelig eksportører av rånesæd i Skandinavia, men eksport skjer også til land utenfor Skandinavia.

Den mest betydningsfulle griserasen Norsvin driver oppdrett med er norsk landsvin. Norsvin har også sammen med Gilde Norsk Kjøtt avlet frem griserasen noroc (LYLD). Dette er en trerasekrysning. Kjøttet fra denne grisen er kjent som «Edelgris» i butikkene.

## Referanser

## Eksterne lenker
* 
* Lite fett og god smak
Carlos Manuel de Céspedes y Quesada

**Carlos Manuel de Céspedes y Quesada** (født 12. august 1871 i New York City, USA, død 28. mars 1939 i Havanna) ble innsatt av USA som president på Cuba 12. august 1933. Han ble sittende i bare noen uker, til 3, september.

## Liv og virke
### Bakgrunn
Carlos Manuel de Céspedes d.y. var sønn av Carlos Manuel de Céspedes del Castillo som var svært sentral i den cubanske uavhengighetskrigen mot Spania. Hans mor var Ana María de Quesada y Loinaz. Han ble født i New York, og frem til 1885 ble han utdannet i New York. Han studerte videre i Tyskland og i Frankrike. I Paris avsluttet han med studier i diplomati og internasjonal rett. 

I 1895 flyttet han til Cuba og tok del i den kubanske uavhengighetskrig, og steg i gradene til oberstløytnant. I i 1897 ble han sjef for generalinspeksjonen av mambí og deltok i utarbeidelsen av forfatningen i La Yaya og ble guvernør av provinsen Santiago de Cuba.

Fra 1902 til 1908 var han representant i det kubanske parlament og fra 1909 Cubas ambassadør i Italia, Hellas og Argentina. Fra 1914 var han kubansk ambassadør i USA. I 1915 giftet han seg med italienerinnen Laura Bertini, og de fikk en datter.

### President
Céspedes d.y. gikk inn som president i en situasjon preget av kaos og politisk uro. USA hadde avsatt den brutale diktatoren Gerardo Machado og over alt på Cuba pågikk hevnaksjoner mot Machados tilhengere. 

Nettopp farens heltestatus i den cubanske befolkningen kan ha vært sterkt medvirkende til at USAs president Franklin D. Roosevelt foretrakk å bruke Céspedes d.y. til denne oppgaven. Et annet forhold som også talte til fordel for Céspedes, var at han tilhørte den tverrpolitiske grupperingen ABC Sociedad Revolucionaria som i mange år hadde drevet væpnet motstand mot Machado.

Céspedes d.y. møtte imidlertid verken forståelse eller aksept i sin rolle som president. At en fremmed makt (USA) stod bak hans innsettelse, kom langt mer i forgrunnen hos de sterkt nasjonalistiske cubanerne. Uroen i landet syntes derfor ikke å bli mindre, og presidentperioden til Céspedes d.y. varte derfor i bare 22 dager, fra 12. august til 4. september 1933. Han ble da avsatt i det såkalte «sersjant-opprøret» ledet av sersjant Fulgencio Batista.

### Siste år
Céspedes trakk seg da tilbake fra det politiske liv og hwengav seg til historievitenskap. Den 28. mars 1939 døde han etter et hjerteinfarkt. Han ble begravet på  Cementerio Cristóbal Colón.

## Referanser


## Eksterne lenker
* Foto av Carlos Manuel de Céspedes på latinamericanstudies.org
Overflatespenning

**Overflatespenning** er en effekt som oppstår i væsker, og som gjør at lette objekter kan flyte selv om de har er større massetetthet enn vannet. Overflatespenning bidrar også til å trekke væske opp i tynne rør, og er hovedgrunnen til at f.eks store trær kan frakte vannet fra bakkenivå og opp til de øverste bladene. Dette kalles kapillæreffekten. Overflatespenningen er forårsaket av tiltrekking av væskemolekyler som følge av forskjellige intermolekylære krefter.
Universität Rostock

**Universität Rostock** er det eldste universitetet i Nord-Tyskland og hele Østersjøområdet, og ett av to universiteter i Mecklenburg-Vorpommern (det andre er Ernst-Moritz-Arndt-Universität Greifswald). Dets to latinske mottoer er *doctrina multiplex veritas una* (flere lærer, en sannhet) og *traditio et innovatio* (tradisjon og innovasjon). Universitetet er statlig, og har ca. 15&nbsp;000 studenter.

## Historie

Universitetet ble grunnlagt i 1419 uten teologisk fakultet, men med pavelig bulle fra pave Martin V, av hertugene Johann II av Mecklenburg-Stargard og Albrecht IV av Mecklenburg-Schwerin og rådet i hansestaden Rostock. Den festlige åpningen fant sted 10. november 1419. På grunn av heretiske strømninger forble universitetet likevel frem til 1432 uten teologisk fakultet.

Fra begynnelsen bestod det av et juridisk og et medisinsk fakultet samt det såkalte *facultas artium*, det nåværende filosofiske fakultet. I 1432 ble så det teologiske fakultet åpnet.

I det 15. århundre var universitetet i Rostock et av de største tyske universiteter, med mellom 400 og 500 studenter, særlig fra Holland, Skandinavia og Baltikum. På grunn av politisk uro måtte universitetet, etter kirkelig press, mellom 1437 og 1443 flytte til Greifswald. Mellom 1487 og 1488 hadde universitetet sitt sete i Lübeck.

I 1569 ble universitetsbiblioteket grunnlagt. Noen tid etter at reformasjonen ble gjennomført i Rostock ble universitetet selv protestantisk. I 1760 ble det delt i et borgerlig universitet i Rostock, underlagt byens råd, og et fyrstelig universitet i Bützow. Universitetene ble gjenforent i 1789. Humanisme og lutherdom var bestemmende for universitetet. Under tredveårskrigen ble universitetets internasjonale betydning redusert.
 
Sammen med universitetet i Rinteln og universitetet i Wittenberg spilte universitetet i Rostock en betydelig rolle under hekseprosessene.

Etter at universitetet i 1827 gjennom en traktat ble overtatt av staten (storhertugdømmet Mecklenburg) fra byen, ble det betydelig utbygget. Tallmessig var det likevel forholdsvis lite, med omkring 1700 studenter i året 1930.

I forbindelse med universitetets 500-årsjubileum ble Albert Einstein og Max Planck den 12. november 1919 utnevnt til æresdoktorer ved universitetet. Universitetet i Rostock var det første som utnevnte Einstein til æresdoktor.

Under DDR-perioden 1949-89 het universitetet *Wilhelm-Pieck-Universität*.

Ved universitetet er det en minnetavle over studenten og politiker Arno Esch som ble skutt av KGB i 1951.

Professor Wolfgang Schareck er universitetets nåværende og 906. rektor.

## Referanser


## Eksterne lenker
* 
* Catalogus Professorum Rostochiensium
* Rostocker Matrikelportal (1419-1945)
USS America

Tre amerikanske orlogsfartøyer har blitt kalt **USS «America»** gjennom tidene:

* Kjølen til den første «America» ble strukket i 1777, men sjøsatt først i 1782, hvorpå hun ble overført til Frankrike.
* Den andre «America» var opprinnelig det tyske passasjerskipet «Amerika», tatt som krigsbytte under første verdenskrig og brukt som transportskip under krigen.
* Den tredje «America» var et hangarskip med skrognummer CV-66 som ble satt i drift i 1965 og lagt opp i 1996.  I 2005 ble hun brukt som mål under skyteprøver i Atlanterhavet.
Jämthund

**Jämthund** (FCI #042) er en spisshund som stammer fra Jämtland og er Sveriges nasjonalhund. Det er den største av de nordiske jakthundrasene, og den er trolig meget gammel av opprinnelse. 

## Opprinnelse og alder
Opphavet til jämthunden er utydelig og dårlig dokumentert, men man har antatt at denne hunderasen er svært gammel opprinnelig. Den har en rekke fellestrekk med karelsk bjørnehund og russisk-europeisk laika, men den er litt større og kraftigere og den gir et mer europeisk uttrykk. Den ble anerkjent som egen hunderase i 1946 og har en rasestandard som ble opprinnelig fastsatt i 1953, men som siden har blitt revidert. Rasen er ikke særlig tallrik og må regnes som svært sjelden utenfor Skandinavia, selv om antallet hunder har vært noe økende det siste tiåret.

## Utseende, anatomi og fysikk
Jämthunden er kompakt, kraftig og stram å se til. Kroppen en muskuløs, brystkassen dyp og lendepartiet kraftig. Buklinjen er svakt opptrukket. Halsen er sterk og lang, uten løshud. Lemmene er muskuløse og benbygningen kraftig. Labbene er sterke, kompakte og en aning ovale i formen. Hodet er kileformet langt, tørt og relativt bredt med tydelig markert stopp, rett snuteparti og tørre lepper. Halen er høyt ansatt og middels lang, tykk og kraftig. Den bæres ringlet over ryggen.

Pelsen er lang og stiv med sorte tupper. Kort og slett på hodet og framsiden av beina. Lengre rundt halsen, på brysten, halen og baksiden av beina. Underullen er lys (helst hvit), kort og myk. Fagen er fra lys til mørk grå. Det er typisk for rasen å ha lys grå eller kremhvit farging på snutepartiet, kinnene og halsen.

Hannhundene blir ca. 57&ndash;65 cm i skulderhøyde og veier gjerne omkring 30&ndash;35 kg. Tispene blir ca. 52&ndash;60 cm i skulderhøyde og veier gjerne omkring 25&ndash;30 kg.

## Bruksområde
Jämthunden er en utpreget brukshund. Den har først og fremst vært benyttet til jakt på elg og bjørn, men den egner seg også til jakt på grevling, mårdyr og annet småvilt. Både som løshund og bandhund. Den beveger seg med å sette labbene inn til midtlinjen, noe som er svært energibesparende i snø. Jämthunden er dessuten en meget habil og utholdende trekkhund og en god og stødig kløvhund. Den har også egenskaper som vakthund. Det vennlige og varsomme vesenet gjør den dessuten til en god familiehund.

## Lynne og væremåte
Jämthunden er en meget modig og dristig hund med et stabilt og rolig vesen. Den regnes som vennlig og varsom omkring barn, noe som også gjør den til en velegnet familiehund for en familie som er glad i å ferdes mye ute i skog og mark. Den kan være dominant overfor andre hunder og den trenger rikelig med mosjon for å trives.

## Annet
Pelsen trenger daglig vedlikehold. Rasen regnes som frisk og har få arvelige sykdommer, men i hjemlandet Sverige er det oppdaget noen tilfeller av epilepsi. Dette kan ha med innavl å gjøre.

### Se også
* Nordiske hunderaser
* Svenske hunderaser

## Eksterne lenker
* 
* Norske Elghundklubbers Forbund
Rossbarrieren

**Rossbarrieren** er den største isbremmen i Antarktis, og dekker et område på 487&nbsp;000 km² (omtrent på størrelse med Frankrike) lengst sør i Rosshavet.

Isen er flere hundre meter tykk med en nesten vertikal front mot det åpne havet, er nesten 600 km i lengde og ligger mellom 15 og 50 meter over vannflaten.  90 prosent utgjør flytende is under havets overfate. Det meste av isbremmen ligger i den sektoren som New Zealand har gjort krav på. Den ble oppdaget av, og gitt navn etter kaptein James Clark Ross, som oppdaget den 28. januar 1841. Ross karla isfronten østover mot 160º&nbsp;V. 

Rossbarrieren fikk et dystert minne da den i 1912 ble stedet hvor den britiske oppdageren Robert Falcon Scott og hans følge omkom på tilbaketuren fra Sydpolen.

## Se også
* Liste over isbremmer i Antarktis

## Eksterne lenker
* 
* - Bilder fra Rossbarriereren og breen .
McDonnell F-101 Voodoo

**F-101 Voodoo** var et amerikansk jagerfly fra produsenten McDonnell. Opprinnelig var den beregnet som en eskortejager for bombefly, for Strategic Air Command, men den tjenestegjorde i mange andre roller, slik som jagerbomber, allværs avskjæringsjager og til fotorekognosering. Under Vietnamkrigen var det i utstrakt bruk som rekognoseringsfly.

## Spesifikasjoner (RF-101C)

## Referanser


## Eksterne lenker
* McDonnell F-101 Voodoo
Tarmtott

**Tarmtotter** (villusceller) er små utvekster som sitter tett i tett på tynntarmens vegger. Menneskets tarmtotter er om lag 0,5–1 millimeter lange.

Tarmtottene øker arealet mellom tarminnholdet og blodkarene i tarmen, slik at mest mulig av næringsstoffene i mat og drikke kan suges igjennom veggene og overføres til blodet og lymfer. På bilder tatt inni tynntarmen kan tarmtottene se ut som en masse fingre som vifter på innsiden av tarmen for å gripe etter næring.

## Sykdom
Ved enkelte sykdommer forsvinner tarmtottene og tarmveggen blir en flat, glatt flate. Cøliaki er en av disse sykdommene. Maveinnholdet blir ikke sugd opp. Fett og flere andre næringsmidler er med ut i avføringen. 

## Biopsi
Tarmtotter kan undersøkes ved å ta en biopsi, det vil si en vevsprøve fra tarmveggen. Prøven støpes inn i voks og snittes i tynne skiver som legges på et objektglass som farges og studeres i mikroskop.
Douglas AC-47 Spooky

**Douglas AC-47 Spooky** var en amerikansk-produsert variant av transportflyet Douglas C-47 Skytrain, med modifikasjoner for å brukes til nærstøtte for bakkestyrker, et såkalt angrepsfly.

## Historie

Tidlig under Vietnamkrigen så den amerikanske militære ledelsen behovet for et fly som kunne fly lavt, holde seg i luften lenge og legge ned mengder av ild mot lett pansrede mål. Et antall C-47 transportfly fra andre verdenskrig ble tatt ut av lagring og utstyrt med 7,62 mm gatlingkanoner basert på M61 Vulcan-designet. Disse fyrte ut av siden på flyet, og gjorde at flyet kunne sirkle rundt målet og kontinuerlig legge ned ild. Den modifiserte utgaven ble kalt AC-47 «Spooky».

AC-47 var i stand til å fyre av sine tre gatlingkanoner med en kombinert ildtakt på 18&nbsp;000 skudd i minuttet. Fangede nordvietnamesiske soldater innrømte at de var skremt av flyet, og beskrev det som «en ildsprutende drage». Amerikanske soldater døpte heretter flyet «Puff, the Magic Dragon». AC-47 hadde sine ulemper, og utvikling av en ny generasjon ble påbegynt, basert på et mer moderne transportfly.

C-130 Hercules i varianten AC-130 ble den nye generasjonen «gunship» etter AC-47.

## Kilder

* Joseph Berk; *The Gatling Gun*, ISBN 0-87364-644-4

## Se også

Douglas C-47 Skytrain

## Eksterne lenker
* Douglas AC-47 Spooky
Wendy Hiller

**Wendy Hiller** (født 15. august 1912 i Bramhall i Stockport i Cheshire i England, død 14. mai 2003 i Beaconsfield i England) var en britisk skuespiller. Hun ble kjent for rollen som Eliza Doolittle i filmen *[[Pygmalion (film fra 1938)|Pygmalion]]* i 1938.

For rollen som Pat Cooper i filmen *[[Fra bord til bord]]* *(Separate Tables)* vant hun i 1958 en Oscar for beste kvinnelige birolle. I 1975 ble hun utnevnt til kommandør av Order of the British Empire.

## Referanser


## Eksterne lenker
* 
*
Aksel Selmer

**Aksel Selmer** (født 15. mars 1958 i Molde) er en norsk forfatter og barnebokforfatter.

Selmer arbeider som lærer. Han er aktiv idrettsmann, og har også skrevet flere sakprosabøker om sykling. Blant disse er *Styrkeprøven* (2006) om Den Store Styrkeprøven Trondheim-Oslo.  I 1992 debuterte han litterært med diktsamlingen *Hit skulle det kommet noen flere*. Han har senere utgitt flere diktsamlinger, romaner og barnebøker.

Han er sønn av dramatikeren Odd Selmer.

## Bibliografi
* 1992: *Hit skulle det kommet noen flere* (diktsamling)
* 1996: *Stadionuret* (roman)
* 1997: *Spurv* (diktsamling)
* 1997: *Plutselig* (roman)
* 1999: *Gydas bok* (barnebok)
* 2000: *Anton løper* (barnebok)
* 2002: *Kniv og gaffel* (roman)
* 2003: *Sykkelguide for Lillehammer, Øyer og omegn* (sakprosa)
* 2004: *En hund i øret* (roman)
* 2004: *Boka om Birkebeinerrittet* (sakprosa)
* 2004: *Styrkeprøven* (sakprosa)
* 2013: *Bomvokteren* (roman)
* 2014: *Syklisten* (roman), Cappelen Damm
* 2015: *Ekspeditøren* (roman), Cappelen Damm
* 2016: *Under vinduet* (roman), Cappelen Damm

## Kilder
*Presentasjon av Aksel Selmer i Forfatterkatalogen på Forfattersentrums nettsider

## Eksterne lenker
* Aksel Selmer i Cappelen Forlag
* Aksel Selmer i Dagbladet Forfatter
* Aksel Selmer i Aftenposten Alex
Aleksander Melli

**Aleksander Melli** (født 1971) er en norsk-italiensk forfatter, klimaaktivist og oversetter.

Melli har norsk mor og italiensk far, en geolog med flere oppdrag i Norge, som brakte Aleksander som 12-åring til Stavanger der han gikk fem år på byens engelsk-språklige skole. Melli debuterte i 1990 med diktsamlinga *En tidlig morgen*. Ved oppfølgeren, en samling noveller et par år etter, sa Melli at han startet å skrive dikt på videregående skole, og at debutsamlingen ble antatt på første forsøk. Senere har det også blitt ungdomsromaner, oversatt til flere språk.  Novellene er ofte fra Sicilia der han har bodd og har familie.

Melli fikk Den norske leserprisen sin ekstrapris i 2001, stemt frem av Lars Saabye Christensen. I 2009 vant han Riksmålsforbundets barne- og ungdomsbokpris for *Barneregjeringen*, som også ble nominert til Norsk litteraturkritikerlags barnebokpris.

Foruten å drive import av vin, har Melli etablert Norsk klimanettverk, hatt en sentral rolle i etableringen av Klimafestivalen § 112 og *Klimasøksmål Arktis*, og redigerte i 2012 antologien *Snu. Brev til klimagenerasjonen* sammen med Simen Ekern, Åsne Seierstad og Nora Ceciliedatter Nerdrum.

## Bibliografi
;Dikt 
* 
* 

;Noveller 
* 
* 

;Ungdomsbøker 
* 
* 
* 
* *Barneregjeringen*, 2008. 

;Oversettelser 
*Carlo Rovelli, *[https://spartacus.no/boker/syv-korte-leksjoner-i-fysikk-1 Syv korte leksjoner i fysikk] *, Spartacus, 2016. Oversatt av Melli fra italiensk.
*Bengt-Erik Engholm, Fra ape til sapiens menneskenes historie, Spartacus, 2021

## Referanser


## Eksterne lenker
* 
*  Aleksander Melli i Cappelen Damm Forlag
*  Aleksander Melli i NRK Forfatter

__NOTOC__
Republic F-105 Thunderchief

**Republic F-105 Thunderchief**, kjent som **«Thud»** eller **«Lead Sled»** blant mannskapene, har sin forhistorie i et prosjekt Republic Aviation Corporation utviklet som en *nuclear strike fighter*. **AP-63** (Advanced Project number 63) var basert på RF-84F Thunderflash og det var dette flyet som etterhvert ble F-105 Thunderchief.

F-105 var da prototypen **YF-105A** og fløy første gang 22. oktober 1955. Flyet var da det tyngste og største jagerflyet bygget så langt. Den første produksjonsserien **F-105B** ble operativ i det amerikanske luftforsvaret 25. mai 1958. Det var i tjeneste utelukkende med det amerikanske luftforsvaret, og var i utstrakt bruk som jagerbomber og til å slå ut fiendtlig luftvern. Det var den viktigste amerikanske jagerbomberen under Vietnamkrigen.

## Eksterne lenker
*
Anders Bortne

**Anders Marius Bortne** (født 1973) er en norsk forfatter, musiker og serieskaper. 

## Kunstnerisk virke

### Bøker og tegneserier
Bortne debuterte i 2005  med romanen *Et bra band* på Tiden Norsk Forlag. Hans andre bok, novellesamlingen *Natt'a der oppe, natt'a der nede*, kom ut i 2008. Romanen *Ismannen* kom ut i 2011, og ble nominert til Ungdommens Kritikerpris. Romanen *Karikaturen*, om den dødstruede «Muhammed-tegneren» Bård Anderssen, utkom i 2014. I 2017 fikk han gode anmeldelser for *Ulvens År*, en roman som fulgte en far og en datter gjennom en dag med en terrortrussel hengende over seg. 

Han er også skaper av den norske tegneserien *Nobelkomiteen* sammen med tegneren Andreas Iversen. 

Anders Bortnes sakprosabok *Søvnløs - tusen våkenetter og en løsning* kom ut i 2019 og er solgt til flere land. Hans siste utgivelse, novellesamlingen *Betingelser for liv*, kom ut i 2025. 

### Musikk
Bortne er også musiker og låtskriver, senest med prosjektet Forced On Friends, som ga ut albumene *Favours* i 2019 og *2021* i 2021. 

1996 stiftet han indierockebandet Whopper hvor han var gitarist, vokalist og låtskriver.  Han har også vært vokalist og låtskriver i bandet Kaare Joao, frontet av Kåre Pedersen fra Kåre & the Cavemen. Han dannet bandet Corado i 2005 sammen tidligere Whopper-medlem Anders Hole og ga ut platen *Corado* i 2007 og *This Summer Disease* i 2009. Han ble i 2022 nominert til Kulturdepartementets Bildebokpris for barneboka "Bak Den Svarte Porten" sammen med tegneren Skinkeape.

## Bibliografi
* 2005: *Et bra band* (roman)
* 2008: *Natt'a der oppe, natt'a der nede* (noveller)
* 2011: *Ismannen* (roman)
* 2014: *Karikaturen* (roman)
* 2017: *Ulvens år* (roman)
* 2019: *Søvnløs - tusen våkenetter og en løsning* (sakprosa)
* 2021: *Bak Den Svarte Porten* (barnebok)
* 2025: *Betingelser for liv* (noveller)

## Diskografi
; Med WHOPPER
* 1997: *A girl who loved a boy* (EP)
* 1999: *Lets Make Sounds*
* 2001: *Takes & Mistakes*
* 2002: *W* (EP)
* 2003: *No Music Here*

; Med KAARE JOAO
* 2003: *Sideman*
* 2005: *2*

; Med CORADO
* 2007: *Corado*
* 2009: *This Summer Disease*

; Med FORCED ON FRIENDS
* 2016: *Forced on friends*
* 2019: Favours
* 2021: *2021*

## Referanser


## Eksterne lenker
* 
* 
*  Anders Bortne på Tiden Norsk Forlag
*  Anders Bortne på Northern Stories Literary Agency
*  Corados hjemmeside'
Anders Giæver

**Anders Giæver** (født 1961) er en norsk journalist. Han er kjent som mediekommentator og avdelingsleder i kommentaravdelingen i *[[VG]]*. 2008–2011 var han USA-korrespondent for *VG*, og etter hjemkomsten sto han sentralt i avisens dekning av terrorangrepene i Norge 2011. Han er også programleder for podkasten *Giæver og gjengen*.

Anders Giæver ble født 27. august 1961 i Bærum med foreldrene Harald Birger Giæver (1927–2010) og Kristin Ustvedt (1936–2014). Faren var professor og prorektor ved Norges Landbrukshøyskole på Ås. Morens foreldre var Hans Jacob Ustvedt og Ingrid With. Anders Giæver vokste opp på Ås. Familien bodde en periode i USA mens faren tok doktorgraden.

## Journalistisk virke
Han har tidligere vært mediekommentator i *VG*, kulturredaktør i *[[Dagsavisen]]*, og har også jobbet i flere andre norske aviser. I 2006 var han jurymedlem ved utdelingen av Humanistisk kulturpris. Mellom 2005 og 2008 hadde han ukentlige faste gjesteopptredener i *[[Frokost-TV]]* som kommentator på nyhetsrelatert stoff sammen med Hege Duckert.

I 2006 var han fagdommer i *[[Kvitt eller dobbelt]]* på NRK1. 

I desember 2006 fikk han og kollega Hege Duckert fra *[[Dagbladet]]* kritikk av flere medier pga. deres angivelig tette forhold til kronprinsparet. Saken førte til relativt stor debatt både i TV, radio og aviser. Giæver er far til Aftenpost-journalist Henrik Giæver.

I januar 2015 startet han podkasten *Giæver & Joffen* sammen med Frithjof Jacobsen der de oppsummerte uka hver fredag. Podkasten skiftet navn til *Giæver og gjengen* etter at Jacobsen sluttet i *VG*.

## Bibliografi

### Som hovedforfatter
* 2001: *Jakten på Onkel [[Walt Disney|Walt]] : fire nær-Disney opplevelser* (Cappelendamm forlag); 173 sider, ISBN 82-02-20439-9
*2004: *Sladder! bedre enn sitt rykte* (Press forlag), med illustrasjoner av Fredrik Skavlan; 159 sider
*2006: *Over streken : avistegninger i grenseland* (Vega forlag)
*2016: *Første stopp Brooklyn* (Cappelendamm forlag)

### Som medforfatter

*2005: *GUTTA* – *På veien med Jokke & Valentinerne* (Damm); fotografier av May-Irene Aasen, med tekster av Mode Steinkjer, Guttorm Nordø og Anders Giæver ISBN 82-04-11133-9

## Referanser


## Eksterne lenker
* 
* 
*  Anders Giæver i NRK Forfatter
*  - Vennskapet er et problem (VG, 2006)
*  Intens debatt etter 22. juli (Journalisten, 10. februar 2012)
Anders Heger

**Bjørn Anders Heger** (født 1956) er norsk forfatter, skribent og forlegger i Cappelen Damm.

## Familie
Heger er sønn av Wanda Hjort Heger og Bjørn Heger. Han har fem søsken, deriblant jurist Kim Heger.

## Radio Nova
Anders Heger var med på å starte Radio Nova, den første studentradioen i Norge.

## Forlagsmann
Heger ble direktør for litterær seksjon i det norske forlaget Cappelen (eid av det svenske mediahuset Bonnier) i 1991.

## Forfatter
I 1985 skrev han en bok om den juridiske prosessen mot Agnar Mykle og i 1999 kom *Et diktet liv*, en biografi om Agnar Mykle som han fikk Brage-prisen for. Hegers bestefar, Johan Bernhard Hjort, var Mykles forsvarsadvokat. 

I 2002 utga Heger boken *Bruddet – Hellige krigere og en ny verdensorden* sammen med Kari Vogt. Dette er en sakprosa-bok om islam, hellige krigere og den nye verdenssituasjonen.

I 2025 ga han ut biografien *Wanda. En familiehistorie* om sin mors motstandskamp under andre verdenskrig.

### Pseudonymer
Anders Heger har også et omfattende forfatterskap under diverse pseudonymer som
* Walter Vik  –rundt  syv spenningsbøker for barn fra tiårsalderen og nedover
* «Onkel Anders» – kun én bok, men det var den første i 1986, skrevet sammen med «Onkel Dag» (Dag Yngland); *Alle barns store jule-advents-bok*
* Kristoffer Morris – et tyvetalls krimnoveller for voksne, en del er samlet i *Mørke speil*, 1984 
* Svejk – signatur brukt i kommentarspalte på baksiden av *[[Klassekampen]]* på begynnelsen av 1990-årene

## Oversetter
Han har over tyve års erfaring som oversetter av *Hanen Hasses frierferd* samt diverse andre barnebøker. I 2008 nyoversatte Heger Tove Janssons klassiske tegneserier om Mummitrollet til norsk.

## Spaltist
Han er spaltist i *[[Dagsavisen]]*.

## Bibliografi

### Sakprosa
* 1985: *Men landet er Norge –  prosessen mot Agnar Mykle 1956 – 1958*
* 1994: *Agnar Mykle og Norge. Historien om litterær rettergang*
* 1999: *Mykle. Et diktet liv* (biografi om Agnar Mykle)
* 2002: *Bruddet – Hellige krigere og en ny verdensorden* – medforfatter: Kari Vogt
* 2012: *Egner. En dannelseshistorie* (Biografi om Thorbjørn Egner)
* 2016: *Hva jeg lærte i epletønna. Tekster fra et forlagsliv*
* 2025: *Wanda. En familiehistorie* (biografi om forfatterens mor Wanda Heger)

### Barnebøker under psevdonym
* 1988: *Fathimas hemmelighet*
* 1989: *Farlig jakt*
* 1990: *Fanget*
* 1993: *Regnskoghagen*, sammen med Ingunn Mosberg
* 1993: *Falsk sol*
* 1994: *Drømmesykkel*
* 1996: *Herr Knabel og gravemaskinen*
* 1999: *Freddrik*

## Priser og utmerkelser
* 1999: Brageprisen i kategorien «Åpen klasse» for biografien *Et diktet liv*

## Referanser


## Eksterne lenker
* 
* 
*  Anders Heger: ''Skrivemaskin''
*  Anders Heger i NRK Forfatter
Anne Karin Torheim

**Anne Karin Torheim** (født 12. mai 1953) er en norsk forfatter og litteraturkritiker. Hun er født i Bergen og vokste opp i Nordfjord. 

## Bibliografi
* 1990 *Tida er verken ute eller inne* (dikt) 
* 1993 *Huset på halvvegen* (dikt) 
* 1996 *Ferskentransporten. Memoranda* (dikt) 
* 2000 *Frå Det Nasjonale Boblegalleri* (prosa) 
* 2002 *Kven er redd for Sonja Henie?* (roman)
* 2013 *Susanna Moodies dagbøker* (gjendiktning), Cappelen Damm

## Referanser


## Kilder
*Presentasjon av Anne Karin Torheim i Forfatterkatalogen på Forfattersentrums nettsider

## Eksterne lenker
* Anne Karin Torheim i NRK Forfatter
* Omtale av ''Kven er redd for Sonja Henie'' i NRK
* Noen av Torheims bøker og dikteksempler på skrift.no
* Digitaliserte bøker av Torheim hos Nasjonalbiblioteket
Arne Danielsen

**Arne Kjell Danielsen** (født 8. juni 1955) er en norsk journalist og forfatter. Han vokste opp på Tøyen/Grønland og bor på Siggerud utenfor Oslo. Han har arbeidet som trikkefører, redaktør, forfatter, informasjonsdirektør, frilansjournalist og fotograf. Han var også en av stifterne av Vålerenga Sjakklubb i 2008.

Danielsen har skrevet en rekke oslohistorier, både fagforenings-, bydels-, bedrifts-, kollektivtrafikk- og skolehistorie. Han har også gitt ut tre romaner: Åttenderaden (2002), Hva er Mu (2017) og Sporvogn i øyet (2023). 

Han er dessuten kjent som sjakkforfatter. *Åttenderaden* er en norsk sjakkroman, og bøkene hans om sjakkverdensmester Magnus Carlsen er oversatt til dansk og nederlandsk. Den engelskspråklige boka *The Wizards* er skrevet sammen med den indiske forfatteren og journalisten Sriram Balasubramanian, og ble lansert i New York i forbindelse med sjakk-VM i november 2016.  

Arne Danielsen var redaktør av fagbladet *Yrkestrafikk,* utgitt av Yrkestrafikkforbundet. fra 2016 til 2025.  Han var fra 1987 til 1998 redaktør av bedriftsbladet *Sporveisnytt*, og fra 2018 til 2020 redaktør for *[[Norsk Sjakkblad]]* (sammen med Jonathan Tisdall). Fra 2025 er han redaktør av årsmagasinet Historiesus, utgitt av Enerhaugen, Grønland og Tøyen historielag.

## Bibliografi
* *Stumper & Stjerner* (1995) Oslo Sporveiers Personalforening. Fagforeningshistorie om kontorister og kontrollører i Oslo Sporveier.
* *Sporveisarbeiderne og det 20. århundre* (2000) Oslo Sporveiers Arbeiderforening. Fagforeningshistorie om Oslo Sporveisarbeideres Forening.
* *Furuset og takk for det* (2001) med Vidar H. Noreng. Furuset Idrettsforenings historie.
* *Åttenderaden* (2002) Cappelen 272 sider ISBN 82-02-22315-6 En oppvekstroman fra Oslo indre øst.
* *Med anbud bak speilet* (2003) AS Sporveisbussene. Bedriftshistorie.
* *Tøyen. Tøyen skole 125 år* (2007) Tøyen skole. Lokalhistorie.
* *Mesteren. Magnus Carlsen og sjakkspillet* (2010) CappelenDamm.
* *Oppsal i hundre* (red.) (2012) Oppsal Idrettsforening. Lokalhistorie.
* *Magnus Carlsen. Portrett av en verdensmester* (2015) CappelenDamm.
* *T-banen. 50 historier om byens puls* (red.) (2016) Sporveien, Oslo Vognselskap og Ruter. Lokalhistorie.
* *The Wizards* (2016) med Sriram Balasubramanian (2016) Engelskspråklig eBok om sjakkverdensmesterne Anand og Magnus Carlsen.
* *[[Hva er Mu]]* (2017) Kolofon. Roman. 
* Sporvogn i øyet (2023) Kolofon. Roman
* Et hestehode foran - Yrkestrafikkforbundet 1955-2025 (2025) Yrkestrafikkforbundet. Fagforeningshistorie.

## Referanser


## Eksterne lenker
*
Arnfinn Haga

**Arnfinn Haga** (født 1936) er en norsk sakprosaforfatter. 

Haga arbeidet som lektor i gymnaset inntil han i 1975 ble forfatter på heltid. Han er særlig kjent for sine mange sakprosabøker om nordmenn under andre verdenskrig, og ble i 2003 tildelt Kongens fortjenstmedalje i gull for sitt forfatterskap. I 2018 ble han tildelt Stiftelsen Espeland fangeleirs pris og Forsvarsmedaljen med laurbærgren. 

Juryen for Espeland fangeleirs pris begrunnet sin tildeling med å vise til Hagas viktige innsats som forfatter: «Bak bøkenes hans foreligger det betydelige undersøkelser og intervjuer. Juryen har lagt vekt på at Haga gjennom dette arbeidet har dokumentert aktørenes fortellinger for ettertiden. Juryen vil også trekke frem hans fokus på lokal krigshistorie. [...] Hagas mange bøker vil for all fremtid bety mye for historieformidling om Andre verdenskrig. [...] Når nye generasjoner viser nysgjerrighet for hva som skjedde, vil Hagas forfatterskap være en av de sentrale kildene [...].» 

Haga var formann i Vestlandske Mållag da fylkeslaget brøt med Noregs Mållag i 1971.

## Bibliografi
* *Det regner i fjellet* (1974) 
* *Dette er vinteren* (1976)
* *Arquebus kaller London* (1977)
* *Natt på norskekysten* (1979) 
* *Kystens partisaner* (1980) 
* *Da stjernene frøs* (1981) 
* *Jernring rundt Bjørn West* (1982) 
* *Vi fløy Catalina* (1983) 
* *Landgang ved midnatt* (1983)
* *Klar til storm* (1984) 
* *Er det du, Laurits?* (1985) 
* *Eva. Et kunstnerportrett* (1986) 
* *Da Stein-organisasjonen ble sprengt* (1987) 
* *Måne over Øygarden * (1988)
* *Operasjon Ravnen* (1990) 
* *Mørket var min venn* (1991)
* *Gå i dekning, Sofie!* (1992) 
* *Aksjon Telavåg* (1993) 
* *Kongens tog kapret* (1994)
* *Hunden uler mot månen* (1995) 
* *Fristed for fredløse* (1996) 
* *Fiendtlige spor fra kysten* (1997) 
* *Alta bataljon 1940* (1998) 
* *Valdres 1940* (1999) 
* *Den store flukten* (2000) 
* *Skygger over utvær* (2001) 
* *En kutter med flybensin* (2002)
* *Raidet mot Stordø Kisgruber* (2003)
* *I mulm og mørke – Fem års kamp mot okkupasjonsmakten* (2004)
* *Dramaet på Hustadvika* (2005)
* *Rongevær. Et øysamfunn i krig* (2006)
* *Angiveren* (2007)
* *Rapport fra utpostene – Skjebner 1940-45* (2008)
* *Skyggen – SOE-agenten Louis Pettersen* (2009)
* *Nødlanding* (2010)
* *Lang flukt* (2012)
* Nødrop fra Staveneset (2014)
* Vår mann på kysten (2016)
*Jaget av Gestapo (2018)

## Priser
* Kongens fortjenstmedalje i gull 2003
* Forsvarsmedaljen med laurbærgren 2018 
* Stiftelsen Espeland fangeleirs pris 2018

## Referanser


## Eksterne lenker
* Arnfinn Haga i Cappelen Forlag
* Arnfinn Haga i NRK Forfatter
Atle Hansen

**Atle Hansen** (født 1954) er en norsk journalist og forfatter.

Som journalist har han jobbet i lokalavisa *[[Sunnhordland (avis)|Sunnhordland]]*, og fikk i 1996 Vinjeprisen for sin journalistikk.

Hansen har bakgrunn fra visesang, rock og blues, og har studert litteraturvitenskap og teatervitenskap. Han turnerer mye for Den kulturelle skolesekken og opptrer både som forfatter og musiker. Hansen var en av initiativtakerne til barnebokfestivalen Falturiltu på Stord, og har vært medlem av programkomiteen fra starten. Han har også vært medlem i Norske barne- og ungdomsbokforfatteres litterære råd.

Hansen debuterte som forfatter med barneboka *Sjørøvar-Jenny og Einauge-Bill* i 1997, oversatt til tysk i 2007.

## Bibliografi
* *Sjørøvar-Jenny og Einauge-Bill* – barnebok (1997)
* *Sjørøvar-Jenny og Einauge-Bill: Den nihala katten* – barnebok, Cappelen (1998)
* *Pelle Parakitt* – barnebok Samlaget (1999)
* *Sjørøvar-Jenny og Einauge-Bill: Skatten* – barnebok, Cappelen (2000)
* *Heksa* – barnebok, Samlaget (2001)
* *Sargasso* – roman, Samlaget (2003)
* *Ulvestova* – barnebok, Samlaget (2004)
* *Som ein engel* – roman, Samlaget (2005)
* *Gull og edelsteinar* – barnebok, samlebok Sjørøvar-Jenny-bøkene (2005)
* *Det kvite pulveret* – barnebok, Samlaget (2006)
* *Skatten i Skutevika* – barnebok, Samlaget (2007)
* *Fangar i natta* – barnebok, Samlaget (2008)
* *Den svarte oksen* – Samlaget (2009)
* *Definitivt Hjerter Ess* – Baskerville (2009)
* *Amanda sin medisin* – barnebok, Cappelen Damm (2012)
* *Syng meg heim!* – roman, Wigestrand Forlag (2012)
* *Flukt* – roman, Samlaget (2013)
* *Svartedalen* – ungdomsbok, Samlaget (2015)
* *Apetryne* – barne- og ungdomsbok, Samlaget (2017)
* *Maria Møy* – roman, Wigestrand (2018)
* *Klure* – barnebok, Samlaget (2018)
* *Eg har venta på deg* – ungdomsbok, Samlaget (2020)
* *Alexander er forelska i Live* – ungdomsbok, Samlaget (2021)

## Diskografi
* *Trøysteslaus Hotell* (EP sammen med Ragnar Hovland, 1985)
* *Blå måne* (album, 1995)
* *Mast utan skip* (album, Regn 2006)
* «Med kamel til Samarkand»/«Gammal saman med deg» (dobbel/singel på CD og digital, Regn 2010)
* *Resonator EP* (digital EP, Regn 2016)
* *Hansen Elektro* (digital EP, Regn 2019)

## Priser
* Vinjeprisen 1996

## Referanser


## Eksterne lenker
* 
* 
*  Atle Hansen i *Forfatterkatalogen* til Norsk Forfattersentrum
* Atle Hansen hos Cappelen Forlag
* Atle Hansen hos NRK Forfatter
* Atle Hansen hos *[[Dagbladet|Dagbladet Forfatter]]*
* Atle Hansen hos *[[Aftenposten|Aftenposten Alex]]*
Atle Næss

**Atle Næss** (født 25. mars 1949 i Mysen) er en norsk forfatter og barnebokforfatter. Han vokste opp i Askim og er bosatt i Ski.
 
Næss er cand. philol. med fagene engelsk, språkvitenskap og norsk. Han arbeidet som lærer i videregående skole og ved lærerhøyskolen inntil 1987. i 1975 debuterte han med romanen *Gun*.  Han har skrevet biografier om Edvard Munch, Galileo Galilei, Leonardo da Vinci, Martin Luther og en bok om Nidarosdomen.

Han har mottatt Gyldendals legat (1990) og Brageprisen (2001).

## Bibliografi
### Romaner
* *Gun*, 1975.
* *April*, 1977.
* *830 S*, 1981.
* *Opp fra det absolutte nullpunkt*, 1985.
* *Sensommer*, 1987.
* *Korsfareren*, kriminalroman 1988.
* *Kraften som beveger*, 1990.
* * [[Østre linje (roman)|Østre linje]] *, 1994.
* *Den tvilende Thomas*, 1997.
* *Innersvinger*, 2002.
* *Sensommer*, 2006.
* *Roten av minus en*, 2006.
* *Din nestes eiendom*, 2009.
* *Teltmakeren*, 2012
* *I himmelens tjeneste*, Gyldendal 2016

### Ungdomsromaner
* *Grei kamerat, Hans*, 1987.
* *Gå på lufta, Hans!*, 1989.

### Barnebøker
* *På vulkanferie*, 1988
* *Islandsboka*, 1992
* *Finlandsboka*, 1994
* *I grunnlovens hus. En bok om prinser og tjenestejenter, riksforsamlingen og 17. mai*, Gyldendal 2013

### Essay
* *Askim-Firenze t/r*, 1992.
* *Noe som ligner en mening. Ni [[essays]] om vitenskap, religion og undring*, 2015

### Reportasje og sakprosa
*  *Skøytebyen. Fra Mjøs-is til OL-hall* (Oplandske Bokforlag)
*  *Ibsens Italia* 
*  *Fossekraft og lange linjer. Hafslund ASA 1898-1998* 
*  *Italienske bilder* 
*  *Da jorden stod stille. Galileo Galilei og hans tid* 
*  *Munch. En biografi* 
*  *Et hav av språk (medforf.)* 
*  *Nidarosdomen. En biografi om Norges nasjonalmonument og menneskene som bygde det* ISBN 9788205410909
*  *Leonardo da Vinci og hans tid* 
*  *Martin Luther*
* 2022 *Det glemte århundre. Historier fra 1600-tallet*

## Priser
* Gyldendals legat 1990
* Sarpsborgprisen 1990
* Gullboka (utdelt Det Kvindelige Læseselskap) 1995
* Brageprisen, klasse faglitteratur 2001, for *Da jorden stod stille – Galileo Galilei og hans tid*

## Referanser


## Kilder
*Presentasjon av Atle Næss i Forfatterkatalogen på Forfattersentrums nettsider

## Eksterne lenker
* Atle Næss - Store norske leksikon 
* Atle Næss i NRK Forfatter
* Atle Næss hos Gyldendal
Annie Riis

**Annie Riis** (født 29. oktober 1927, død 26. februar 2020) var en norsk forfatter og oversetter.

## Bibliografi
* *Satura* &ndash; diktsamling (1975) 
* *Vet du hva?* &ndash; barnebok (1976) 
* *Pelle Rask* &ndash; barnebok (1977) 
* *Innover i parken* &ndash; barnebok (1979) 
* *Mellom høye trær* &ndash; diktsamling (1979) 
* *En får ikke gi opp heller* &ndash; ungdomsbok (1980) 
* *Himlen er de andre* &ndash; diktsamling (1982) 
* *Runder* &ndash; diktsamling (1986) 
* *Azoras hus* &ndash; roman (1988) 
* *Salt og Pepper* &ndash; barnebok (1990) 
* *Fridafrank* &ndash; roman (1991) 
* *Tim og Ian fra Timianland* &ndash; barnebok (1992) 
* *Ikke denne jenta, nei* &ndash; barnebok (1993) 
* *Pluss- og Minus Buss* &ndash; barnebok (1994) 
* *Satirens tid* &ndash; diktsamling og gjendiktsamlingninger (1994) 
* *Peter og Hunden* &ndash; barnebok (1995)
* *Men den som reiser* &ndash; diktsamling (1996)
* *Ravlys* &ndash; diktsamling (1998)
* *Himmel av stål* &ndash; diktsamling (2001)
* *En som het En*  &ndash; diktsamling (2012)

## Priser
* Hartvig Kirans minnepris 1979
* Brageprisen (åpen klasse) 2001, for *Himmel av stål*
* Herman Wildenveys Poesipris 2002 

## Referanser


## Eksterne lenker
* 
*  Annie Riis i NRK Forfatter
Bård Isdahl

**Bård Isdahl** (født 1946) er en norsk forfatter og arkitekt. 

Isdahl tok eksamen ved Arkitekthøgskolen i Oslo 1970 samtidig som han debuterte med diktsamlingen «Hva er det». Det gikk 23 år fra debuten til neste utgivelse, romanen «Jeg er timeglasset». I 2000 kom romanen «Morandis rom» og i 2013 «Havari. En roman om luft» som sammenligninger den kalde krigen med en eskalert klimakrise i en nær framtid. Arkitekten har også skrevet faglitteratur om byboliger og byrom, barn og barnefamiliers vilkår i byutviklingen.

## Bibliografi
* *Havari* *- en roman om luft.* 2013
* *Flere barnefamilier til sentrum? Eksemplet Kongsberg.* Sakprosa 2012
* *På taket, i gården, i parken: kvalitetskriterier for uterom i tett by* Sakprosa 2007
* *I hodet på utbyggerne.* Sakprosa 2005
* *Bo i bysentrum - by i bosentrum* (med Guri Voss Gabrielsen). Sakprosa 2005
* *Urbane livsmønstre - nygamle boligløsninger.* Sakprosa 2004
* *Morandis rom,* roman, 2000
* *Jeg er timeglasset,* roman, 1993
* *Hva er det,* dikt, 1970

## Kilder
* Presentasjon av Bård Isdahl i Forfatterkatalogen på Forfattersentrums nettsider

## Referanser


## Eksterne lenker
* Forfatterside hos Gyldendal
* Bård Isdahl i NRK Forfatter
* Bård Isdahl i Aftenposten Alex
* Om undersøkelsen ''I hodet på utbyggerne'' hos Aftenposten
Bjørn Bottolvs

**Bjørn Arild Bottolvs** (født 1946) er en norsk forfatter og tidligere førstebetjent ved Oslo politikammer.

Bottolvs debuterte i 1995 med barneboken *Tom Mowgli Johansen*. Han har senere skrevet en serie kriminalromaner som utspiller seg på Majorstua politistasjon, hvor forfatteren selv har arbeidet.

## Bibliografi
* *Tom Mowgli Johansen* &ndash; barnebok (Damm,  1995) – ISBN 82-517-9497-8 (ib.) 
* *Løvetannbarn* &ndash; barnebok (Damm, 1996) – ISBN 82-517-9192-8 (ib.) 
* *Kometen* &ndash; kriminalroman (Kolon Forlag, 1999) – ISBN 82-05-26546-1 (ib.)
* *Is* &ndash; kriminalroman (Kolon Forlag, 2002) – ISBN 82-05-30755-5 (ib.)
* *Mairegn* &ndash; kriminalroman (Kolon Forlag, 2004) – ISBN 82-05-33376-9 (ib.)
* * Når natta er som svartest* &ndash; kriminalroman (Kolon Forlag, 2006)
* *Døde vitner lyver ikke* &ndash; kriminalroman (Kolon Forlag, 2007) – ISBN 978-82-05-37663-2 (ib.)
* *[[Granaten]]* &ndash; kriminalroman (Kolon Forlag, 2009) ISBN 978-82-05-39416-2
* *Drapet på Taparud gård* &ndash; kriminalroman (Kolon Forlag, 2010) – ISBN 978-82-05-40494-6 (ib.)
* *Etter den søte kløe* &ndash; kriminalroman (Kolon Forlag, 2012) – ISBN 978-82-05-42440-1 (ib.)
* *Før snøen legger seg* &ndash; kriminalroman (Kolon Forlag, 2015)
* *Med ansikt mot døden* &ndash; kriminalroman (Kolon Forlag, 2018)
* *Drolsum stasjon* &ndash; roman (Gloria forlag, 2019)
* *Dorthea Bjørk* - kriminalroman (Liv Forlag / Forlagshuset i Vestfold, 2022)
* *Et telt i skogen* - roman (Liv Forlag / Forlagshuset i Vestfold, 2024)

## Kilder
* Presentasjon av Bjørn Bottolvs i Forfatterkatalogen på Forfattersentrums nettsider
* Presentasjon av Bjørn Bottolvs på Kolon Forlag sine nettsider

## Eksterne lenker
* Bjørn Bottolvs i NRK Forfatter
* Bjørn Bottolvs i Dagbladet Forfatter
* Bjørn Bottolvs i Aftenposten Alex
Bo Brekke

**Bo Sveinung Brekke** (født 1956) er en norsk forfatter og journalist som har vært ansatt i NRK i over 30 år. 

Brekke ble ansatt i NRK i 1994 og har primært vært tilknyttet kulturavdelingen. Før NRK var han utenriksredaktør i *[[Klassekampen]]*. 

Han har også arbeidet to år i Zimbabwe. I tillegg til to romaner har han gitt ut dokumentarbøker om apartheid og det sørlige Afrika og norsk utenrikspolitikk. Brekke gikk på Sogn Yrkesskole fra 1977 til 1980.

## Bibliografi
* *[[Tron Øgrim]] : Det revolusjonære fyrverkeri*, Aschehoug, 2015
* *Stjernepiken* (roman) 2003 – 351 sider ISBN 82-03-18627-0 (ib.)
* *Svart juss hvitt land* (roman) 1994 – 270 sider ISBN 82-02-15211-9 (ib.)
* *Står apartheid for fall?* Cappelen, 1991 – 206 sider ISBN 82-02-12904-4 (h.) 
* *Våpen og narkotika : CIA og de «gode» hjelperne* 1991 – 26 sider ISBN 82-7493-004-5
* *Knus apartheid : et studiehefte om det sørlige Afrika*, 1988 – 80 sider

## Eksterne lenker
* Bo Brekke i NRK Forfatter